Fis-7 ta' Diċembru 2016 il-Kumitat tar-Rappreżentanti Permanenti (Coreper) tal-Kunsill approva kompromess finali dwar regoli riveduti għall- ġbir, il-ġestjoni u l-użu ta' data fis-settur tas-sajd Bis-saħħa ta' dan il-ftehim, ser ikun hemm qafas imtejjeb għall-ġbir ta' informazzjoni estensiva u affidabbli u biex din issir disponibbli fil-livell reġjonali u Ewropew. Data affidabbli hija essenzjali għall-implimentazzjoni tal-Politika Komuni Tas-Sajd (PKS) u ser tippermetti evalwazzjoni aħjar ta' kwistjonijiet essenzjali fil-ġestjoni tas-sajd. Il-ftehim, li ġie konkluż b'suċċess taħt il-Presidenza Slovakka, għadu soġġett għall-approvazzjoni tal-kumitat tal-Parlament Ewropew għas-sajd (PECH). "Il-kisba ta' data affidabbli mhijiex dettall tekniku iżda kwistjoni fundamentali", , ministru għall-agrikoltura u l-iżvilupp rurali tas-Slovakkja u President tal-Kunsill, "Data tajba hi indispensabbli biex il-politikanti jieħdu deċiżjonijiet tajbin u informati sew li jkollhom bħala bażi solida l-aħjar pariri xjentifiċi possibbli. Għalhekk nilqgħu dan il-ftehim bis-sħiħ". L-abbozz ta' regolament maqbul għandu l-għan li jallinja l-qafas eżistenti għall-ġbir ta' data mal-PKS il-ġdida u li jissimplifika s-sistema attwali Ir-riforma tal-PKS li saret fl-2013 introduċiet ħtiġijiet ġodda ta' data biex fost l-oħrajn jiġu evalwati l-kisba progressiva tar-rendiment massimu sostenibbli (MSY), l-impatt fuq is-sajd u l-akkwakultura u l-effetti tal-obbligu ta' ħatt l-art. Ir-regoli l-ġodda ser jiżguraw li din id-data rilevanti kollha tinġabar abbażi ta' approċċ ibbażat fuq l-ispejjeż u l-benefiċċji u mingħajr duplikazzjoni ta' sforzi, biex b'hekk jitnaqqas il-piż amministrattiv Il-passi li jmiss Il-President tal-Coreper ser jibgħat ittra lill-President tal-Kumitat PECH tal-Parlament Ewropew. Din l-ittra ser tindika li, jekk il-Parlament fis-sessjoni plenarja tiegħu jadotta t-test ta' kompromess kif approvat mill-Coreper, il-Kunsill imbagħad ser jadotta t-test fl-ewwel qari mingħajr ma jemendah. Dan għandu jippermetti li l-leġislazzjoni l-ġdida tidħol fis-seħħ sa nofs l-2017. Il-qafas tal-UE għall-ġbir u l-ġestjoni ta' data fis-settur tas-sajd ġie stabbilit fl-2000, u mbagħad saritlu riforma fl-2008, li rriżultat f'Qafas għall-Ġbir ta' Data (DCF). Id-DCF stabbilixxa sett armonizzat ta' regoli tal-UE li jirregolaw il-ġbir ta' data bijoloġika, ambjentali, teknika u soċjoekonomika dwar is-settur tas-sajd, tal-akkwakultura u tal-ipproċessar. Ir-Regolament tal-Kunsill 1543/2000 dwar il-ġbir u l-ġestjoni tad-data fil-politika komuni tas-sajd Ir-Regolament tal-Kunsill 199/2008 dwar il-ġbir, il-ġestjoni u l-użu ta' data fis-settur tas-sajd u appoġġ għall-parir xjentifiku